El burjassoter Manuel Morcillo, finalista en el Concurs de Marxes Mores i Cristianes de Mojácar
2025-07-24

Esta vegada no ha pogut alçar-se amb la victòria final però l’experiència viscuda ha sigut molt gratificant per a ell i per a la seua família que li va acompanyar al concurs. El burjassoter Manuel Morcillo ha quedat finalista en el Concurs de Marxes Mores i Cristianes de Mojácar que es va celebrar el passat cap de setmana.

En una final en la qual competien quatre creacions musicals, el seu Raval no va poder alçar-se amb la victòria però va ser una de les obres més aplaudides pel públic assistent; aplaudiments que es va portar Morcillo fins a Burjassot amb un sabor agredolç de saber que, malgrat no poder alçar-se amb el primer lloc, ha sigut una de les més ben acceptades per totes i tots els presents en el moment de la interpretació, a càrrec de la Banda Musical de Mojácar.

No en va, des de la Kabila Moros Vells Ali- Ququei li han demanat poder utilitzar la seua composició i Manuel no ha pogut negar-se, “estic molt content. A pesar que no he pogut guanyar, el cap de setmana ha sigut molt especial i viure’l amb la meua família al costat, més si cap. I, com a colofó, que em demanen poder usar la meua peça, no puc demanar més, estic molt agraït”, ha assenyalat el compositor.

Una nova aventura musical per al compositor de Burjassot que, amb seguretat, continuarà donant grans alegries al seu poble.